φύλλο 9 
Οκχώβρης 201*4- 
διανέμεται δωρεάν 


Το Χαμπέρι 

για την ενημέρωση και την οριζόντια επικοινωνία στη Νέα Φιλαδέλφεια 



ΘΑ ΣΗΜΛΝΟΥΝ ΟΙ ΚΑΜΠΑΝΕΣ; 

Η απόπειρα Μελισσανίδη για αδειοδότηση του γηπέδου με συνοπτικές διαδικασίες 
βρίσκει θεσμικά εμπόδια. Ώρα ν' ακουστεί η φωνή της πόλης! 



Τον Αύγουστο, έχει πει ο Ου- 
μπέρτο Εκο, δεν υπάρχουν ειδή¬ 
σεις. Κι όμως, για τη Φιλαδέλ- 
φεια-Χαλκηδόνα, ο τελευταίος 
μήνας του θέρους ήταν γεμάτος 
από ενδιαφέρουσες ειδήσεις 
που όχι μόνο εισάγουν νέα δε¬ 
δομένα στην εξέλιξη του αγώνα 
υπεράσπισης της πόλης και του 
άλσους από τα επιχειρηματικά 
συμφέροντα Μελισσανίδη, αλλά 
απαιτούν και κρυστάλλινες απα¬ 
ντήσεις από όλους τους αρμό¬ 
διους φορείς που εμπλέκονται 
στο ζήτημα: το Δήμο, την Περι¬ 
φέρεια Αττικής και την πολιτική 
ηγεσία του ΥΠΕΚΑ (Υπουργείο 
Περιβάλλοντος, Ενέργειας και 
Κλιματικής Αλλαγής) καθώς και 
άλλους φορείς. 

Ας πάρουμε λοιπόν τα πράγματα 
με τη σειρά για να δούμε σε ποιο 
σημείο βρισκόμαστε σήμερα, μετά 
από τη σθεναρή αντίσταση του 
καλοκαιριού, που κατάφερε να 
προκαλέσει πανελλαδικό ενδιαφέ¬ 
ρον για τα όσα συμβαίνουν στο 
μικρό γαλατικό μας χωριό. 

Επειτα από την ψήφιση του 
Νέου Ρυθμιστικού Σχεδίου Αθή- 
νας-Αττικής στις 31 Ιουλίου από 
το Β' Θερινό Τμήμα της Βουλής, 
όλα φαίνονταν να πηγαίνουν 
βάσει σχεδίου για τον Δημήτρη 
Μελισσανίδη, αφού με τα άρθρα 
42 και 43 του Νόμου 4277/2014 
(τέως 81 και 82 στο σχετικό νομο¬ 
σχέδιο, έπειτα από την αφαίρεση 
του Ρυθμιστικού Σχεδίου Θεσσα¬ 
λονίκης) του παραχωρούνται άμε¬ 
σα 6 στρέμματα άλσους (άρθρο 
42) καθώς και η δυνατότητα να 
αρπάξει άλλα 24 (άρθρο 43). 

Ωστόσο, λίγες μέρες μετά η 
Βουλή ψηφίζει άλλον έναν νόμο. 


Στις 8 Αυγούστου δημοσιεύεται 
στην Εφημερίδα της Κυβερνήσεως 
(ΦΕΚ 159Α) ο Νόμος 4280/2014, 
με τίτλο «Περιβαλλοντική ανα¬ 
βάθμιση και ιδιωτική πολεοδόμη¬ 
ση. Βιώσιμη ανάπτυξη οικισμών. 
Ρυθμίσεις δασικής νομοθεσίας και 
άλλες διατάξεις». Το άρθρο 36 
αυτού του νόμου αντικαθιστά τα 
άρθρα 45 - 61 του θεμελιώδους 
δασικού νόμου 998/1979. Τα νέα 
άρθρα 58 και 59 του δασικού νό¬ 
μου 998/1979, που αφορούν την 
προστασία πάρκων και αλσών, 
έρχονται σε αντίθεση με τις προγε¬ 
νέστερες χαριστικές ρυθμίσεις του 
Ρυθμιστικού Σχεδίου Αθήνας-Ατ- 
τικής, καθώς προβλέπουν ότι: 

α) Δεν επιτρέπεται η μεταβο¬ 
λή του κύριου προορισμού και η 
αναίρεση λειτουργίας αλσών και 
πάρκων. Η απαγόρευση ισχύει και 
για κοινόχρηστους χώρους πρα¬ 
σίνου εντός οικιστικών ιστών. Επί¬ 
σης, στην απαγόρευση υπάγονται 
τμήματα άλσους ή πάρκου χωρίς 
βλάστηση, που συνδέονται όμως 
οργανικά με το άλσος ή πάρκο. 

β) Σύμφωνα με το άρθρο 59, 
οι μόνες παρεμβάσεις που επιτρέ¬ 
πονται σε άλση ή πάρκα είναι η κα¬ 
τασκευή έργων μετρό ή τραμ, μετά 
από ανάλογο έλεγχο, και τα συνο¬ 
δό αυτών έργα (γραφεία), κάτω 
από συγκεκριμένες προϋποθέσεις, 
καθώς και τα προβλεπόμενα από 
το ν. 4269/2014 (Χωροταξική και 
Πολεοδομική Μεταρρύθμιση - 
Βιώσιμη ανάπτυξη). Σύμφωνα με 
αυτόν το νόμο, σε περιοχές όπως 
το άλσος της Ν. Φιλαδέλφειας 
(εκτός ρυμοτομικού σχεδίου) επι¬ 
τρέπονται δραστηριότητες ήπιας 
αναψυχής, κοινωφελείς λειτουρ¬ 
γίες και εγκαταστάσεις αστικών 
υποδομών, υπό την προϋπόθεση 
ότι προβλέπονται από το σχεδιασμό. 


Με λίγα λόγια, η «Δικέφαλος 
1924» ΑΕ μπορεί, βάσει της ισχύ- 
ουσας νομοθεσίας, να κατασκευά¬ 
σει γήπεδο μόνο στα 26,6 στρέμ¬ 
ματα που έχουν παραχωρηθεί 
στην ΑΕΚ από το 1934 και τίποτα 
παραπάνω (κι αυτό, αν ισχύει ακό¬ 
μη το παραχωρητήριο...). 

Η μπάλα στο ΛΟΚΚάρι 

Οι εξελίξεις όμως δεν σταμα¬ 
τούν εδώ. Στις 13 Αυγούστου η 
«Δικέφαλος 1924» Α.Ε. ανακοι¬ 
νώνει εσπευσμένα ότι κατέθεσε 
φάκελο στην Διεύθυνση Οικοδο¬ 
μικών και Κτιριοδομικών Κανονι¬ 
σμών (ΔΟΚΚ) για να της εγκριθεί 
η άδεια δόμησης του νέου γηπέ¬ 
δου. Από ρεπορτάζ της εφημερί¬ 
δας Κόντρα προκύπτει, χωρίς να 
διαψευστεί, ότι ο «φάκελος» ήταν 
μόνο μια απλή αίτηση για να πάρει 
αριθμό πρωτοκόλλου. Η σχετική 
αρθρογραφία της εφημερίδας 
δημιουργεί, εν μέσω θέρους, μια 
σχετική αναστάτωση και η ΔΟΚΚ, 
κατεβάζοντας τα μολύβια, τη δι¬ 
αβιβάζει στην πολιτική ηγεσία 
και σε ανώτερους υπηρεσιακούς 
παράγοντες του ΥΠΕΚΑ ζητώ¬ 
ντας κατευθύνσεις για το πώς να 
χειριστεί την υπόθεση. Έκτοτε τα 
πράγματα μένουν παγωμένα, με 
την εξαίρεση ενός εγγράφου που 
έστειλε η ΔΟΚΚ στις 29 Αυγού¬ 
στου προς τη «Δικέφαλος 1924» 
ΑΕ, με το οποίο την καλούσε να 
προσκομίσει τα απαραίτητα δι- 
καιολογητικά για την άδεια. Το 
έγγραφο αυτό ως σήμερα δεν έχει 
λάβει κάποια απάντηση. 

Μια μέρα πριν όμως, στις 28 
Αυγούστου, η «Δικέφαλος 1924» 
ΑΕ καταθέτει μελέτη προς την τε¬ 
χνική υπηρεσία του Δήμου και ζη¬ 
τεί να της δοθούν υψόμετρα για 
το τοπογραφικό διάγραμμα που 
συνοδεύει το Ν. 4277/2014, που 
συμπεριλαμβάνει και τα επιπλέον 6 
στρέμματα άλσους. Επιχειρεί, έπει¬ 
τα από την απόρριψη της ΔΟΚΚ, να 
νομιμοποιήσει μέσω του Δήμου την 
αρπαγή των 6 στρεμμάτων από το 
Αλσος και να ασκήσει επιπρόσθετη 
πίεση στη ΔΟΚΚ, βασιζόμενη στην 
τυχόν θετική έγκριση της μελέτης 
από τη νέα δημοτική αρχή. 

Σε αυτό το σημείο αναδεικνύο- 
νται οι ευθύνες της νέας δημοτικής 
αρχής και ιδίως του νέου Δημάρ¬ 
χου Άρη Βασιλόπουλου. Μέχρι 
και την ώρα που γράφονται αυτές 
οι γραμμές όχι μόνο δεν υπάρχει 
επίσημη ενημέρωση από το Δήμο 
σχετικά με το μείζον αυτό θέμα, 
αλλά και με πρόσφατο δελτίο Τύ¬ 
που μας καλεί σε περίπατο και σε 
μουσικοχορευτικές εκδηλώσεις 
στο Αλσος, λες και πρόκειται για 
κάποιο φυσιολατρικό όμιλο που 
καλεί τα μέλη του σε δραστηριότη¬ 
τες αναψυχής και όχι για την πολι¬ 
τική εξουσία του δήμου που οφεί- 


Ο Εγκέλαδος 
και οι 

εργολάβοι 


λει ξεκάθαρες απαντήσεις. Ακόμα 
βέβαια περιμένουμε τις δημόσιες 
εξηγήσεις του νεοεκλεγέντα δη¬ 
μάρχου τόσο για τη ραδιοφωνική 
συνέντευξη του στον 56 π1τ3 Επί 
στις 26/05 στην οποία είχε δηλώ¬ 
σει πρόθυμος να συζητήσει την 
παραχώρηση των 6 στρεμμάτων 
στην «Δικέφαλος 1924» ΑΕ όσο 
και για τις συνεχείς αναφορές του 
Δ. Ανδριόπουλου (ϋΐηπΒηοΙ ΑΕ) 
περί συνάντησης με στελέχη του 
ΣΥΡΙΖΑ και τον ίδιο τον δήμαρχο, 
στις οποίες υπήρχε πνεύμα συμ¬ 
φωνίας ανάμεσά τους. 

Τα λεφτά, τα μπικικίνια 

Λίγες μέρες μετά και σε δι¬ 
καστικό πια επίπεδο, το Ε' Κλι¬ 
μάκιο του Ελεγκτικού Συνεδρίου 
μπλόκαρε τη σύμβαση μεταξύ της 
Περιφέρειας (επί Σγουρού) και 
του ΠΑΟ για τη χρηματοδότηση 
έργων επέκτασης του γηπέδου 
της Λεωφόρου Αλεξάνδρας με 
7.000.000 ευρώ. Το Ελεγκτικό 
Συνέδριο αναφέρει στη σχετική 
Πράξη του (381/2014) πως η χρη¬ 
ματοδότηση αθλητικών εγκατα¬ 
στάσεων αποτελεί αρμοδιότητα 
της Γενικής Γραμματείας Αθλητι¬ 
σμού, η οποία μπορεί να μεταβι¬ 
βαστεί στην Περιφέρεια, μόνο υπό 
τον όρο ότι θα μεταβιβαστούν και 
οι πόροι που απαιτούνται, όπως 
προβλέπεται από το άρθρο 105 
παρ. 2 του συντάγματος και ότι 
η Περιφέρεια δεν έχει το δικαίω¬ 
μα να προβεί σε χρηματοδότηση 
αθλητικών εγκαταστάσεων από 
τους δικούς της πόρους. 

Οφείλουμε να θυμίσουμε ότι 
στην περίπτωση του γηπέδου 
Μελισσανίδη η χρηματοδότηση 
από την Περιφέρεια καλύπτει το 
1/4 του συνολικού κόστους ανέ¬ 
γερσης και πως στη συνέντευξη 
Τύπου που έδωσε ο Δημήτρης 
Μελισσανίδης στις 24 Ιουλίου 



δήλωσε ότι, αν η Περιφέρεια δεν 
δώσει τα λεφτά, το ρΓθ]6<:ΐ δεν θα 
προχωρήσει. 

Το Ελεγκτικό Συνέδριο προσέ- 
φερε στη Δούρου και το νέο Πε¬ 
ριφερειακό Συμβούλιο την νομική 
επιχειρηματολογία να αρνηθούν 
να δώσουν τα 20 εκατομμύρια: 
αν το κάνουν, θα παραβιάσουν το 
σύνταγμα, καθόσον το κράτος δεν 
έχει διαθέσει αυτούς τους πόρους 
στην Περιφέρεια. Μένει να δού¬ 
με τι πολιτική στάση θα κρατήσει 
η νέα διοίκηση της Περιφέρειας: 
θα προσκυνήσει τις ορέξεις των 
μεγάλο καπιταλιστών ή θα πράξει 
το αυτονόητο, μη εκχωρώντας τα 
χρήματα που θα μπορούσαν να 
διατεθούν για φλέγουσες κοινωνι¬ 
κές ανάγκες; 

Ψήνοντας το ψάρι 

σε κιτρινόμαυρα χείλη 

Τα μεγαλύτερα θύματα των 
καιροσκοπικών σχεδίων της «Δι¬ 
κέφαλος 1924 ΑΕ» και των πρό¬ 
θυμων παραγόντων της κρατικής 
μηχανής, είναι βέβαια οι απλοί 
φίλοι της ΑΕΚ. Τα «κυβερνητικά» 
μέσα ενημέρωσης, με πρώτη την 
εφημερίδα Ώρα τωνΣπορ και την 
ιστοσελίδα 3θΙ<365.οοηη, έχουν 
βαλθεί να τους πείσουν ότι είναι 
ζήτημα χρόνου η έναρξη των ερ¬ 
γασιών κατασκευής του γηπέδου 
«γιατί όλα γίνονται νόμιμα». Δεν 
αποκαλύπτουν, όμως, στους δι- 
ψασμένους για γήπεδο φίλους 
της ομάδας πώς έχουν σήμερα τα 
οικονομικά δεδομένα του σχεδί¬ 
ου Μ ελισσαν ίδ η - Ανδ ρ ιόπο υλο υ. 
Ο δε Ανδριόπουλος περίμενε την 
έναρξη του πρωταθλήματος στις 
12 Οκτώβρη, όπου τα μάτια των 
φίλων της ΑΕΚ ήταν στραμμένα 
στον αγωνιστικό χώρο, για να δώ¬ 
σει «βαρυσήμαντη» συνέντευξη 
στην Κυριακάτικη Ελευθεροτυπία, 
στην οποία παραδέχεται ότι δε 


γίνεται να εκδοθεί άμεσα οικοδο¬ 
μική άδεια, όπως μέχρι χθες υπο¬ 
στήριζαν τα αεκτζίδικα μέσα «ενη¬ 
μέρωσης» (ακόμη κι αν τα νομικά 
κωλύματα που εκθέσαμε παρα¬ 
πάνω δεν είναι παρά παραμιλητό 
τρελών γαύρων, όπως συνηθίζουν 
να μας κατηγορούν). Τόσο σέβε¬ 
ται η «Δικέφαλος 1924» ΑΕ τους 
φίλους της ΑΕΚ, που προτιμά να 
τους πουλά φύκια για μεταξωτές 
κορδέλες, όταν είναι να εισπράξει 
το ζεστό χρήμα των εισιτηρίων 
διάρκειας, ενώ εκ των υστέρων, 
και με το χρήμα στην τσέπη, πα¬ 
ραδέχεται ότι πλήρης φάκελος για 
την οικοδομική άδεια δεν έχει κα¬ 
τατεθεί, Μελέτη Περιβαλλοντικών 
Επιπτώσεων δεν έχει εκπονηθεί, 
οι προϋποθέσεις που θέτει ο Ν. 
4277/14 (στο βαθμό που αυτός 
ισχύει ακόμα, όπως διατείνονται) 
και η λοιπή ισχύουσα πολεοδο¬ 
μική νομοθεσία δεν έχουν εκπλη¬ 
ρωθεί, τα τμήματα του έργου που 
εξαρτώνται από δημόσιο χρήμα 
δεν έχουν εξασφαλιστεί κλπ. κλπ. 

Το Χαμπέρι, από την πρώτη 
στιγμή που τοποθετήθηκε απένα¬ 
ντι στο σχέδιο Μελισσανίδη-Ανδρι- 
όπουλου πήρε καθαρή θέση βασι¬ 
σμένη σε αντικειμενικά στοιχεία και 
επιχειρήματα και όχι σε εντυπώσεις. 
Αυτό κάνουμε και σήμερα και θα 
συνεχίσουμε να κάνουμε και στο 
μέλλον. Όταν τοποθετείται κανείς 
δημοσίως, πρέπει να είναι έτοιμος 
να δεχτεί και την κριτική. Η κριτι¬ 
κή, όμως, πρέπει να βασίζεται κι 
αυτή σε αντικειμενικά στοιχεία κι 
επιχειρήματα. Σήμερα πια, και στις 
γραμμές των φίλων της ΑΕΚ, είναι 
αρκετά σαφές ότι κάτι είναι σάπιο 
στο βασίλειο της Δανιμαρκίας κι 
ότι ο χειρότερος εχθρός της ομά¬ 
δας κρύβεται μέσα σ’ αυτήν, κι όχι 
στη γειτονιά με την οποία έχει ταυ¬ 
τίσει την ιστορία της... 

Χ.Π. &Ρασκ.&π. 


Η ΜΑΧΗ ΚΙ Ο ΠΟΛΕΜΟΣ 

Ο αγώνας για την υπεράσπιση του χαρακτήρα της Νέας Φιλαδέλ¬ 
φειας και του Αλσους της είναι ένας αγώνας διάρκειας, που δεν ξε¬ 
κίνησε πριν λίγους μήνες. Είναι πολλές δεκαετίες που μικροί και με¬ 
γάλοι εργολάβοι και ορισμένοι εκ των ιδιοκτητών γης και κατοικιών 
επιδιώκουν την ασύδοτη «ανάπτυξη» της πόλης προς τα πάνω, την 
πολυκατοικιοποίησή της δηλαδή και παράλληλα τη μετατροπή του 
Αλσους σε οικόπεδο προς εκμετάλλευση. Πολλές φορές στο παρελ¬ 
θόν η καταστροφή αποφεύχθηκε, χάρη στη λαϊκή πρωτοβουλία και 
κινητοποίηση ενόψει ενός άμεσου πολιτικού σκοπού, ενόψει της διά¬ 
σωσης των όρων της καθημερινής μας ζωής σ’ αυτή την πόλη. 

Στην πιο πρόσφατη μάχη αυτού του πολυετούς πολέμου, τον πρω¬ 
ταγωνιστικό ρόλο έχει το Συντονιστικό των Κατοίκων, που συγκρο¬ 
τήθηκε υπό την πίεση των γεγονότων και κατόρθωσε να ανακόψει 
τη ροή τους, να «ανάψει» το δημόσιο διάλογο γύρω απ’ το Ρυθμι¬ 
στικό Σχέδιο και το νέο γήπεδο της ΑΕΚ (κάτι που δεν έκανε κανένας 
άλλος συλλογικός φορέας στην πόλη, ανεξαρτήτως πολιτικής τοπο¬ 
θέτησης) και να παρέμβει καταλυτικά στις εξελίξεις, δίνοντάς τους 
ριζικά διαφορετική τροπή. 

Το Συντονιστικό στηρίζουν πολλοί κάτοικοι, με διαφορετικό βαθμό 
πολιτικοποίησης και ένταξης, όπως έγινε σε κάθε αντίστοιχη μάχη 
στο παρελθόν. Γι’ αυτό, αλλά και επειδή ασχολήθηκε εξαρχής με την 
αλήθεια των πραγμάτων και όχι με τις εντυπώσεις, όσο κι αν ενο¬ 
χλούνται κάποιοι εντός κι εκτός πόλης, είναι ο δικός του συλλογικός 
λόγος και η δική του συλλογική παρέμβαση που καθορίζουν επί της 
ουσίας τις εξελίξεις. ΓΓ αυτό και θα είναι κρίσιμο ποιες πρωτοβουλίες 
θ’ αναπτύξει το επόμενο διάστημα. 

Σ’ αυτό το φύλλο του Χαμπεριού, μπορείτε ακόμη να διαβάσετε για 
τις δραστηριότητες της Στρούγκας από τις αρχές του Σεπτέμβρη και 
μετά, για τα τεκταινόμενα στους δημοτικούς παιδικούς σταθμούς, 
για την έναρξη λειτουργίας του αυτοδιαχειριζόμενου κοινωνικού 
ιατρείου-φαρμακείου στην πόλη μας (μιας δομής που επιχειρεί να 
καλύψει τα τραγικά κενά που δημιούργησε στη δημόσια υγεία η μνη- 
μονιακή κατάσταση), όπως επίσης και για τις εκδηλώσεις με αφορμή 
τη συμπλήρωση ενός έτους από τη δολοφονία του Παύλου Φύσσα 
από Χρυσαυγίτες στο Κερατσίνι. 


Το "Χαμπέρι" κυκλοφορεί σε χίλια αντίτυπα και διανέμεται δωρεάν 
κι από χέρι σε χέρι. Αναζητήστε το στο αγαπημένο σας καφενείο και 
σε άλλα καταστήματα σε όλη την πόλη, κι αν δεν το βρείτε επικοινω¬ 
νήστε μαζί μας. Η εφημερίδα συντάσσεται από ομάδα εργασίας της 
συνέλευσης του αυτοδιαχειριζόμενου κοινωνικού χώρου "Στρούγκα". 
Τα ενυπόγραφα άρθρα εκφράζουν την άποψη των συντακτών τους. 
Θα μας βρείτε στην κατάληψη της Στρούγκας, Δεκελείας 116, Νέα 
Φιλαδέλφεια, κάθε Τρίτη μετά τις 8.30 μμ που πραγματοποιούνται οι 
συνελεύσεις μας και κάθε Πέμπτη και Παρασκευή μετά τις 8.30 μμ που 
λειτουργεί καφενείο. Για τις πολιτικές, κοινωνικές και πολιτιστικές δρα¬ 
στηριότητες της Στρούγκας μπορείτε να ενημερώνεστε από τις αφί- 
σες στους τοίχους της πόλης και στην ηλεκτρονική διεύθυνση Ηΐΐρ:// 
5ΐΓθΐι§3.65ρίνΒ1ο§$.η6τ. Ε-ιτί^Ι επικοινωνίας: Η3ΒθΗ@θ5ρίν.ηθΙ 

Το Χαμπέρι 


ΣΤΙΓΜΕΣ ΑΠΟ ΤΗΝ ΙΣΤΟΡΙΑ 
ΤΗΣ ΝΕΑΣ ΦΙΛΑΔΕΛΦΕΙΑΣ 


Ο Εγκέλαδος και οι 


εργολάβοι 


Πέρασαν 15 χρόνια από την 7η Σεπτέμβρη 1999, 
τότε που το σεισμικό ρήγμα της Πάρνηθας προκά- 
λεσε μεγάλο σεισμό έντασης 5,9 Ρίχτερ, που έμελλε 
να δρομολογήσει σοβαρές αλλαγές στην πόλη της 
Νέας Φιλαδέλφειας και ειδικότερα στον προσφυγι- 
κό της συνοικισμό. 

Συνολικά 143 άνθρωποι έχασαν τη ζωή τους εξαιτίας 
του σεισμού, ενώ 50 χιλιάδες κάτοικοι του λεκανοπε¬ 
δίου Αττικής έμειναν άστεγοι. Στη Νέα Φιλαδέλφεια, 7 
άνθρωποι σκοτώθηκαν όταν κατέρρευσε η πολυκατοι¬ 
κία που κατοικούσαν στην οδό Πίνδου 41, ενώ εκατο¬ 
ντάδες ήταν αυτοί που αναγκάστηκαν να εγκαταλεί- 
ψουν τα σπίτια τους γιατί είχαν πάθει σοβαρές ζημιές 
απ’ το σεισμό, βρίσκοντας καταρχήν καταφύγιο στον 
καταυλισμό με σκηνές που δημιουργήθηκε απ’ τις αρ¬ 
μόδιες αρχές πολιτικής προστασίας στο Άλσος. 

Και στη Νέα Φιλαδέλφεια οι ιδιοκτήτες κατοικιών 
που δεν είχαν βλαφτεί απ’ τον σεισμό, εκμεταλλευό¬ 
μενοι τη στενότητα της προσφοράς κατοικίας ανέβα¬ 
σαν τις τιμές των ενοικί¬ 
ων στα ύψη. Ταυτόχρονα, 
για ορισμένους, ο σεισμός 
και οι καταστροφές που 
προκάλεσε έδωσαν μια 
πρώτης τάξεως ευκαιρία 
για να απαιτήσουν την 
άρση των περιορισμών 
στη δόμηση εντός προ- 
σφυγικού συνοικισμού. 

Οι πιέσεις σ’ αυτή την 
κατεύθυνση είχαν ξεκι¬ 
νήσει βέβαια δεκαετίες 
νωρίτερα, με οδηγό τον 
κατασκευαστικό οργα¬ 
σμό που μας κληροδότη¬ 
σε το φαράγγι της Πατη¬ 
σίων και των δρόμων της 
Κυψέλης από την δεκαε¬ 
τία του 4 50, με όπλο την 
αντιπαροχή. Ωστόσο, πέ¬ 
ραν των αρκετών σημεια¬ 
κών αλλαγών στην πόλη 
και ειδικότερα πάνω στη 
Δεκελείας, ο μεγάλος 
όγκος του συνοικισμού 
είχε ως τότε διασωθεί, 
παρά τα προβλήματα της 
παλαιότητας και των πε¬ 
ρίπλοκων ιδιοκτησιακών 
σχέσεων, ίσως μάλιστα 
εξαιτίας αυτών. 

Παρόμοιες προθέσεις είχαν εκφραστεί και μετά τον 
σεισμό της 24 Φλεβάρη 1981, όταν και τότε μια σει¬ 
ρά από παραμελημένα προσφυγικά σπίτια υπέστησαν 
σοβαρές ζημιές. Τότε, μάλιστα, ο Δήμος Νέας Φιλα¬ 
δέλφειας συνεργάστηκε για την «αποκατάσταση» των 
προβλημάτων στέγασης και κατοικίας με την Δημό¬ 
σια Επιχείρηση Πολεοδομικού Σχεδιασμού (ΔΕΠΟΣ), 
με μελέτες της οποίας κατασκευάστηκαν οι θεόρατες 
ακαλαίσθητες πολυκατοικίες που βρίσκονται μεταξύ 
των οδών Ν. Τρυπιά και Κοιμήσεως Θεοτόκου, νότια 
του γυμναστηρίου του Ιωνικού. 

Ήδη από τις πρώτες μέρες μετά τον σεισμό του 1999, 
αρχίζει ο δημόσιος διάλογος για την τύχη του συνοικι¬ 
σμού, ενώ οι πιο βιαστικοί ιδιοκτήτες προσπαθούν με 
κάθε τρόπο να πετύχουν τον χαρακτηρισμό των ιδιο¬ 
κτησιών τους ως κατεδαφιστέων ακόμη κι αν τα σπίτια 
δεν είχαν πάθει σοβαρές ζημιές, ελπίζοντας στην απε¬ 
λευθέρωση των συντελεστών δόμησης και στην εκτετα¬ 
μένη οικοπεδοποίηση της Νέας Φιλαδέλφειας. 

Ωστόσο, η κερδοσκοπική ζαριά ορισμένων ιδιο¬ 
κτητών ακινήτων του προσφυγικού συνοικισμού δεν 
ευοδώνεται. Μετά από δυο χρόνια αντεγκλήσεων και 
διαφωνιών, δημοσιεύεται το Προεδρικό Διάταγμα της 
11/6/2001 περί «χαρακτηρισμού ως παραδοσιακού του 
προσφυγικού οικισμού του Δήμου Νέας Φιλαδέλφειας 
και καθορισμού ειδικών όρων και περιορισμών δόμη¬ 
σης αυτού». Το ΠΔ προστατεύει εν μέρει τα χαρακτη¬ 
ριστικά του παλιού συνοικισμού, βάζοντας περιορι¬ 
σμούς στα αρχιτεκτονικά χαρακτηριστικά των κτιρίων 
που αναγείρονται στη θέση των κατεδαφισμένων προ- 


σφυγικών. Από την άλλη, παραχωρεί παραπάνω οικο¬ 
δομήσιμα τετραγωνικά και μεγαλύτερο μέγιστο ύψος 
στα νέα κτίρια. Η σημαντικότερη, πάντως, προστασία 
που προσφέρει το ΠΔ, είναι ο ορισμός μεγάλου μέ¬ 
ρους του συνοικισμού ως περιοχής αμιγούς κατοικί¬ 
ας και ο ρητός περιορισμός ή απαγόρευση ορισμένων 
εμπορικών χρήσεων σε συγκεκριμένους δρόμους, με 
ρυθμίσεις αυστηρότερες από το ισχύον Γενικό Πολεο- 
δομικό Σχέδιο. Επίσης, σε συνέχεια του ΠΔ του 2001, 
το Υπουργείο Περιβάλλοντος προχωρά στον χαρακτη¬ 
ρισμό ορισμένων κτισμάτων του συνοικισμού ως δια¬ 
τηρητέων. 

Οι περιορισμοί χρήσεων κι οι απαγορεύσεις μένουν 
στα χαρτιά σε αρκετές περιπτώσεις, ειδικά πιο πρόσφα¬ 
τα με την έκρηξη των κάθε είδους διασκεδαστηρίων που 
κατακλύζουν την πόλη και αδειοδοτούνται αφειδώς και 
χωρίς αναστολές απ’ τον Δήμο Φιλαδέλφειας-Χαλκηδό- 
νας. Παρά τη ντε φάκτο καταστρατήγηση του Προεδρι¬ 
κού Διατάγματος κι επειδή ο συμβιβασμός που επεδίω- 
ξε δεν ικανοποίησε τους πάντες, ήδη απ’ το 2004 ξεκινά 

μια προσπάθεια τροποποί¬ 
ησής του, που ανακόπτεται 
τελικώς στον προληπτικό 
έλεγχο του σχεδίου του ΠΔ 
από το Ε’ Τμήμα του Συμ¬ 
βουλίου της Επικράτειας, 
το 2007. Το 2010 εκπονείται 
κατ’ ανάθεση του Δήμου 
μια μελέτη για τον προσφυ- 
γικό συνοικισμό (μηχανικοί: 
Μαρία Καλαντζοπούλου, 
Γιώργος Πατρίκιος, Μάρι¬ 
ος Δανεσσής) που προτείνει 
ορισμένες τροποποιήσεις 
στο ΠΔ του 2001. Η δημο¬ 
σίευση της ενδιαφέρου¬ 
σας μελέτης γίνεται λίγους 
μήνες πριν τις δημοτικές 
εκλογές, που παγώνουν τις 
όποιες εξελίξεις. 

Η ιστορία, βεβαίως, δεν 
τελειώνει εδώ. Περιέργως, 
το φθινόπωρο του 2013, η 
διοίκηση Γαιτανά επιχειρεί 
ανεπιτυχώς να ξεπαγώσει 
το ζήτημα της τροποποίη¬ 
σης του Προεδρικού Δια¬ 
τάγματος, σχεδόν ταυτό¬ 
χρονα με την έναρξη της 
«συζήτησης» για το γήπε¬ 
δο που επιδιώκει να κα¬ 
τασκευάσει στον ιστορικό 
χώρο της ΑΕΚ η «Δικέφα¬ 
λος 1924» ΑΕ. Θα ήταν παράλειψη να μην αναφέρουμε 
ότι ο σεισμός του 1999 υπήρξε και η αφορμή που χρη¬ 
σιμοποίησαν ο Γιάννης Γρανίτσας και η διοίκηση της 
Ερασιτεχνικής ΑΕΚ για να διαπράξουν 4 χρόνια αργό¬ 
τερα το έγκλημα της κατεδάφισης του Σταδίου «Νίκος 
Γκούμας», αλλά και του κλειστού γηπέδου μπάσκετ 
«Γεώργιος Μόσχος», για να τα αντικαταστήσουν από 
το εμπορικό μεγαθήριο, του οποίου η κατασκευή μα¬ 
ταιώθηκε τελικά από τους έντονους αγώνες των κα¬ 
τοίκων, αλλά και του Δήμου Νέας Φιλαδέλφειας, λίγο 
καιρό μετά τη θέσπιση του ΠΔ και επικυρώθηκε με την 
οριστική απόφαση του ΣτΕ το 2008. 

Σήμερα, εκτός από το νέο ΡΣΑ και ο Ν. 4269/2014 
για την πολεοδομική και χωροταξική μεταρρύθμιση, 
που ψηφίστηκε τον Ιούνιο, δημιουργεί νέα δεδομένα 
και για τον ταλαιπωρημένο, πλην μοναδικό, προσφυ- 
γικό συνοικισμό της Νέας Φιλαδέλφειας. Καταργώ¬ 
ντας τον χαρακτηρισμό της «αμιγούς κατοικίας», δί¬ 
νει τη δυνατότητα κι άλλων χρήσεων γης μέσα στα 
δρομάκια του προσφυγικού συνοικισμού. Ταυτόχρονα, 
το Κεντρικό Συμβούλιο Αρχιτεκτονικής ανατρέπει με 
πρόσφατη απόφασή του την ως τώρα γραμμή χαρα¬ 
κτηρισμού προσφυγικών κατοικιών ως διατηρητέων, 
ως μέτρο περαιτέρω προστασίας του πολεοδομικού 
συνόλου του συνοικισμού. Η πίεση που ήδη νιώθουν 
καθημερινά οι κάτοικοι του κέντρου της πόλης από τις 
ασύδοτες κι επεκτατικές εμπορικές χρήσεις αναμένε¬ 
ται επομένως να ενταθεί. Εκτός αν... 

π . 

ΕΙΔΗΣΕΙΣ 
ΑΠ' ΤΟΝ 
ΥΠΟΛΟΙΠΟ 
ΚΟΣΜΟ 


ΑΠΟ ΑΛΛΟ ΚΟΣΜΟ ΟΠΟΥ ΔΕΝ ΘΑ ΑΝΗΚΟΥΜΕ 
ΠΟΤΕ: Υπάρχουν και αυτοί που συνεχίζουν να ωφελούνται 
από την κρίση. Κατά το παγκόσμιο οικονομικό ινστιτούτο ϋΒ5, 
σε μια μειονότητα 2.325 ανθρώπων ανήκει η απίστευτη περιου¬ 
σία των 5,64 τρισεκατομμυρίων ευρώ. Αυτό το κατά τ άλλα αδι¬ 
ανόητο ποσό είναι επαυξημένο κατά 12% σε σχέση με το 2013 
και αντιστοιχεί δύο φορές στο ΑΕΠ της Γερμανίας. 

ΑΠΟ ΚΟΣΜΟ ΠΙΟ ΚΟΝΤΑ ΣΕ ΜΑΣ: Κάθε μέρα πεθαίνουν 
ένα εκατομμύρια βρέφη τη μέρα γέννησής τους. Περίπου 2,8 
εκατομμύρια παιδιά κάθε χρόνο δεν καταφέρνουν να ολοκλη¬ 
ρώσουν ούτε ένα μήνα ζωής. Περίπου 6,3 εκατομμύρια παιδιά 
πεθαίνουν πριν κλείσουν τα πέντε τους χρόνια. Τα νούμερα είναι 
της ϋΝΙΓΕΡ, που ταυτόχρονα δηλώνει ότι τα περισσότερα από 
αυτά τα εντελώς αδικοχαμένα αθώα πλάσματα θα μπορούσαν 
να σωθούν με πολύ απλά μέσα. Για παράδειγμα, περίπου οι μι- 
σές έγκυες γυναίκες δεν υποβάλλονται (λόγω έλλειψης δομών ή 
και χρημάτων) στις τέσσερις πιο αναγκαίες εξετάσεις. Σας βάζει 
σε σκέψεις που και εδώ δεν εμβολιάζονται πια εκατοντάδες χι¬ 
λιάδες παιδιά, επειδή οι γονείς τους δεν έχουν ούτε ασφάλεια 
ούτε χρήματα, ενώ άρχισαν να μας κόβουν και ένα σωρό εξετά¬ 
σεις για μικρούς και μεγάλους; 

ΑΠΟ ΚΟΣΜΟ ΑΚΟΜΑ ΠΙΟ ΚΟΝΤΑ ΣΕ ΜΑΣ: Διπλάσιά 
στηκε ο αριθμός φτωχών παιδιών στην Ιταλία τα τελευταία δυο 
χρόνια. Συγκεκριμένα από 723.000 το 2012 έγιναν φέτος 1,2 
εκατομμύρια. Αυτό έγραφε η ιταλική καθημερινή εφημερίδα /.<? 
Κθρυόόΐΐ^ στα μέσα Σεπτεμβρίου, η οποία αποκάλυπτε επίσης 
ότι η ιταλική κυβέρνηση τον ίδιο χρόνο έκοψε τα κονδύλια για 
την καταπολέμηση της φτώχειας κατά 50%. 

ΟΧΙ ΚΑΙ ΤΟΣΟ ΑΠΙΣΤΕΥΤΟ, ΑΛΛΑ ΟΝΤΩΣ ΑΛΗΘΙΝΟ: 

Στην πρωτεύουσα της Αυστρίας, τη Βιέννη, αριστεροί συνδι¬ 
καλιστές σέρνονται στα δικαστήρια επειδή αμύνθηκαν ενάντια 
σε μια επίθεση νεοναζί. Συγκεκριμένα, περίπου 30 νεοναζί-χού- 
λιγκαν που πήγαν για να υποστηρίξουν την ομάδα τους -μάλ¬ 
λον με τον και στην Ελλάδα γνωστό τρόπο υποστήριξης των 
χούλιγκαν, αφού και στη Γερμανία υπάρχει σχετικό συγκρότημα 
που ονομάζεται «Ή νίκη ή διακοπή» (του ματς)- επιτέθηκαν σε 
συνάντηση συνδικαλιστών σε ένα αριστερό στέκι που βρίσκεται 
στον δρόμο για το γήπεδο. Τώρα μόνο ένας από τους φασίστες 
διώκεται με την κατηγορία της σωματικής βλάβης και οι άλλοι 
αντιμετωπίζουν το πλημμέλημα της διατάραξης οικιακής ειρή¬ 
νης, ενώ δύο από τους συνδικαλιστές που αμύνθηκαν εναντίον 
των νεοναζί διώκονται επίσης με την κατηγορία της σωματικής 
βλάβης. Μάλλον υπάρχει παραπάνω από μία παρόμοια με τη 
δική μας πόλη... 

ΥΠΑΡΧΟΥΝ ΟΜΩΣ ΚΑΙ ΑΛΛΟΙ ΟΠΑΔΟΙ: 35 οπαδοί της 
Μπεσίκτας κινδυνεύουν να φάνε ισόβια επειδή συμμετείχαν στις 
διαμαρτυρίες στο Γκέζι της Ιστανμπούλ το περασμένο καλοκαί¬ 
ρι. Κατηγορούνται για προσπάθεια «ανατροπής της κυβέρνη¬ 
σης». Η δίκη θα ξεκινήσει μάλλον το Δεκέμβρη. Αμα ανήκεις στο 
μέτωπο των καταπιεσμένων σε καταπολεμούν άγρια όπου και 
να είσαι... 

ΔΕΝ ΕΙΝΑΙ ΟΛΟΙ ΙΔΙΟΙ: 43 στρατιώτες των ειδικών δυνάμε¬ 
ων του στρατού του Ισραήλ κατήγγειλαν δημόσια ότι πληρο¬ 
φορίες που μαζεύονται από αυτούς «χρησιμοποιούνται από άλ¬ 
λες [ισραηλινές] μυστικές υπηρεσίες, για να βλάπτουν αθώους 
ανθρώπους». Σε ανοικτή επιστολή τους αναφέρουν ότι «δεν 
μπορούμε να συνεχίζουμε να δουλεύουμε σε τέτοιο σύστημα». 
Καλούν όλα τα μέλη των μυστικών υπηρεσιών και όλους τους 
Ισραηλινούς να «καταγγέλλουν αδικίες» και να βάλουν τα δυ¬ 
νατά τους να τους σταματήσουν. Αυτό ιδιαίτερα για όσους από 
μας ταυτίζουν ολόκληρους λαούς με την κυβέρνησή τους - ειδι¬ 
κά όταν πρόκειται για το Ισραήλ. 

ΤΑ ΒΑΣΑΝΑ ΔΕΝ ΤΕΛΕΙΩΝΟΥΝ: Σίγουρα θυμάστε την 
ιστορία με την κατάρρευση κλωστοϋφαντουργίας στο Μπα¬ 
γκλαντές πριν ενάμιση χρόνο που κόστισε τη ζωή σε παραπά¬ 
νω από 1120 ανθρώπους. Σε αυτό τον ενάμιση χρόνο έκλεισαν 
άλλες 218 επιχειρήσεις κλωστοϋφαντουργίας λόγω έλλειψης 
δουλειάς ή επειδή, όταν ελέγχθηκαν, πιάστηκαν στα πράσα 
αφού δεν τηρούσαν τους κανόνες ασφαλείας ή και άλλους κα¬ 
νόνες. Κατά δήλωση της Ένωσης Κλωστοϋφαντουργιών δεκά¬ 
δες χιλιάδες εργαζόμενοι -ή καλύτερα εργαζόμενες επειδή στην 
απόλυτη πλειοψηφία τους πρόκειται για γυναίκες- έχασαν τη 
δουλειά τους. 

ΚΑΙ ΕΝΑ ΚΑΛΟ ΑΠΟ ΧΩΡΑ ΣΑΦΩΣ ΠΙΟ ΠΡΟΧΩΗ- 
ΜΕΝΗ ΑΠΟ ΜΑΣ: Δύο μέλη της κυβέρνησης της Κολομβίας 
δήλωσαν ανοικτά ότι είναι ζευγάρι. Πρόκειται για την υπουργό 
οικονομίας Σεσίλια Αλβαρεζ και τη συντρόφισσά της υπουργό 
παιδείας Τζίνα Παρόδι. Η σχέση τους ήταν επί χρόνια κοινό μυ¬ 
στικό στην Κολομβία. Παρόλο αυτό ήταν η πρώτη φορά που 
υψηλόβαθμο στέλεχος της κυβέρνησης μιλούσε δημόσια για 
την ομοφυλοφιλία του. Εν τω μεταξύ εξετάζεται από το Συνταγ¬ 
ματικό Δικαστήριο της χώρας το ζήτημα της υιοθεσίας παιδιών 
από ζευγάρια ομοφυλοφίλων. Εδώ ούτε ο ΣΥΡΙΖΑ τολμάει να 
το διεκδικήσει ενώ για το ΚΚΕ η ομοφυλοφιλία μάλλον είναι μια 
αρρώστια ριζωμένη στον καπιταλισμό που θα εξαφανιστεί μό¬ 
λις θα πάρει την εξουσία το πολιτικό γραφείο του Κόμματος. 

Η διεθνίστρια 

Από τη δραστηριότητα της Στρούγκας 


Από τις αρχές του Σεπτέμβρη, η Στρούγκα ανέκαμψε δυναμικά με το γνώριμο πρόγραμμά της. Μετά από μια ολιγοήμερη αυγουστιάτικη παύση, 
που ήταν αναγκαία για όλους, έγιναν ποικίλες εκδηλώσεις για όλα τα γούστα. Ένα φθινόπωρο, λοιπόν, γεμάτο με ενδιαφέρον. 


Θέατρο στη Στρούγκα 

Στις 12 Σεπτεμβρίου οι γνωστοί 
σε όλους μας «Τσιριτσάντσουλες» 
ήρθαν και μας αφηγήθηκαν την ιστο¬ 
ρία της «Μαύρης Τσαρίνας». Η 

«Μαύρη Τσαρίνα» είναι ένα διήγημα 
του Λεοπόλντ Φον Ζάχερ-Μαζόχ, που 
γράφτηκε το δεύτερο μισό του 19ου 
αιώνα και που συμπεριλήφθηκε στη 
συλλογή διηγημάτων του, που κυκλο¬ 
φόρησε στα ελληνικά με τίτλο «Σκλη¬ 
ροί έρωτες». Το έργο αναφέρεται στις 
σχέσεις εξουσίας που αναπτύσσονται 
στην ερωτική σχέση του τσάρου Βλα¬ 
δίμηρου με τη σκλάβα του Νάρδα. 
Ένα παιχνίδι κυριαρχίας που οδηγεί 
στην ανατροπή ακόμα και της πολιτι¬ 
κής εξουσίας, όταν η Νάρδα αποκτά 
τον απόλυτο έλεγχο της ρωσικής αυ¬ 
τοκρατορίας για μία μέρα. 

Οι αφηγητές Ντίνα Μαυρίδου, 
Δημήτρης Μητσόπουλος και Μαρίνος 
Μουζάκης συνόδεψαν την αφήγηση 
με ήχους κρουστών, μπαλαλάικας 
και κιθάρας δημιουργώντας μαγική 
ατμόσφαιρα. Όπως ήταν αναμενόμε¬ 
νο, στο τέλος της παράστασης απέ¬ 
σπασαν το θερμό χειροκρότημα των 
θεατών. 

Οηε 5ΐΥΌ11§3 

Και μετά από το «εκρηκτικό κα¬ 
λοκαίρι» που έζησε η πόλη μας, η κι¬ 
νηματογραφική ομάδα αποφάσισε η 
έναρξη της κινηματογραφικής σεζόν 
να είναι εξίσου θερμή. Έτσι λοιπόν οι 
κινηματογραφικές προβολές ξεκίνη¬ 
σαν στην πίσω αυλή, στο θερινό Οιίθ 
5ΐΓου§3 με πρώτη θεματική ενότητα τα 
«ερωτικά τρίγωνα». 

Στις 14 Σεπτέμβρη, στις 9 το 
βράδυ, προβλήθηκε η ταινία «νίο!<γ 
(ΖπδΙίηΒ ΒβγοθΙοπβ» του Γούντι Αλεν 
(2008) και στις 21 Σεπτεμβρίου ακο¬ 
λούθησε «Ο πρωτάρης» σε σκηνο¬ 
θεσία Μάικ Νίκολς (1967). 

Η θεματική αυτή ενότητα έκλεισε 
με το «ΒθοΙ βγιοΙ 5οίδΐ» του ΑΈπειιτι 
Κοοηπ μια σοβιετική ταινία του 1927, 
που ελάχιστες φορές έχει προβληθεί 
στην Ελλάδα. Η Λιούντα και ο Κόλια 
ζουν σε ένα μικρό διαμέρισμα στη 
Μόσχα. Τη ρουτίνα της καθημερινό¬ 
τητας και τον αυταρχισμό του Κόλια 
χαλάει η επίσκεψη του παλιού φίλου 
του, Βολόντια, τον οποίον φιλοξε¬ 
νούν. Η ιστορία περιπλέκεται όταν η 
Λιούντα και ο Βολόντια αρχίζουν να 
αναπτύσσουν δεσμό εν απουσία του 
Κόλια. Οι ρόλοι στο σπίτι αντιστρέ¬ 
φονται και ξεκινάει μια πολυγαμική 
συμβίωση των τριών με αποκορύφω¬ 
μα την εγκυμοσύνη της Λιούντα. Εκεί 
η ίδια θα πρέπει να πάρει σημαντικές 
αποφάσεις για τη ζωή της. 

Στις 5 Οκτωβρίου, στο καθιερωμέ¬ 
νο πια κυριακάτικο κινηματογραφικό 
ραντεβού, προβλήθηκε στη Στρούγκα 
η ταινία «Η Γερμανία το φθινόπω¬ 
ρο» (1978), σε σκηνοθεσία των Αλφ 
Μπρούστελιν, Χανς Πέτερ Κλόος, Ρά- 
ινερ Βέρνερ Φασμπίντερ, Αλεξάντερ 
Κλούγκε, Μαξιμιλιάνε Μάινκα, Μπεάτε 
Μάινκα-Γιέλινγκχαους, Εντγκαρ Ράιτς, 
Κάτια Ρουπέ, Φόλκερ Σλέντορφ, Πέ¬ 
τερ Σούμπερτ, Μπέρναρντ Ζίνκελ. 


Πάρτυ οικονομικής ενίσχυσης 
συλληφθέντων διαδηλωτών 

Την Παρασκευή, στις 26 Σεπτεμ¬ 
βρίου έγινε στη Στρούγκα πάρτυ με 
στόχο να συγκεντρωθούν χρήματα για 
τα δικαστικά έξοδα συντρόφων που 
συνελήφθησαν αναίτια στην αντιφασι¬ 
στική πορεία στο Κερατσίνι στις 18 Σε¬ 
πτέμβρη. Η πρόσκληση συνοδευόταν 
από την παρακάτω ανακοίνωση: 

«Κατά τη διάρκεια της μαζικής 
αντιφασιστικής πορείας στη μνήμη 
του Παύλου Φύσσα, στο Κερατσίνι, 
οι κρατικές δυνάμεις καταστολής, που 
είχαν στρατοπεδεύσει από νωρίς στην 
περιοχή, επιτέθηκαν άγρια στο κύριο 
όγκο των διαδηλωτών, διασπώντας 
το σώμα της πορείας στα δύο και 
οδηγώντας μεγάλο μέρος της στα 
στενά της γειτονιάς, οπού και συνεχί¬ 
στηκε η ωμή και τραμπούκικη επίθεση 
των μπάτσων εν μέσω δακρυγόνων 
και βομ βιδών κρότου λάμψης. 

Αποτέλεσμα της κατασταλτικής 
δράσης των μπάτσων ήταν να προ- 
κληθούν πολλοί τραυματισμοί διαδη¬ 
λωτών, ενώ προχώρησαν και σε δε¬ 
κάδες προσαγωγές και συλλήψεις. Ο 
αριθμός των προσαχθέντων αν ήλθε 
στα 73 άτομα, τα οποία οδηγήθηκαν 
στη ΓΑΔΑ, όπου πραγματοποιήθηκε 
συγκέντρωση από συντρόφους μέχρι 
τις πρωινές ώρες. Από τους 73 ελεύ¬ 
θεροι αφέθηκαν 9 άτομα, ενώ οι υπό¬ 
λοιπες 64 προσαγωγές μετατράπηκαν 
σε συλλήψεις. 

Οι συλληφθέντες οδηγήθηκαν την 
επόμενη μέρα στην εισαγγελία Πει¬ 
ραιά, όπου τους απαγγέλθηκαν κατη¬ 
γορίες. Οι 61 που έχουν κατηγορίες 
πλημμελήματικού χαρακτήρα, αφέ¬ 
θηκαν ελεύθεροι μετά από 2 μέρες. Η 
δίκη αναβλήθηκε για τις 2/ΤΟ. Οι υπό¬ 
λοιποι 3 που βαρύνονται με κακουρ¬ 
γήματα, εκ των οποίων ο ένας είναι 
ανήλικος, κρατήθηκαν στη ΓΑΔΑ μέ¬ 
χρι τη Δευτέρα για να περάσουν από 
ανακριτή και αφέθηκαν ελεύθεροι με 
περιοριστικούς όρους. 

Η ΑΛΛΗΛΕΓΓΥΗ ΕΙΝΑΙ ΤΟ 
ΟΠΛΟ ΜΑΣ!» 

Αν δε μας βρίσκετε στη Στρούγκα 
λοιπόν, θα μας συναντάτε στο δρόμο, 
να αγωνιζόμαστε για όσα πιστεύουμε, 
να συλλέγουμε στοιχεία για το επό¬ 
μενο ρεπορτάζ της εφημερίδας που 
κρατάτε στα χέρια σας, να προετοι¬ 
μάζουμε την επόμενη εκδήλωση, την 
επόμενη κινηματογραφική προβολή ή 
το επόμενο παιδικό εργαστήρι... 

Ο Οκτώβρης ήρθε 
ακόμη πιο γεμάτος... 

Την Παρασκευή 3 Οκτωβρίου, 
πραγματοποιήθηκε στη Στρούγκα συ¬ 
ναυλία με τα συγκροτήματα ΟπΐοΓΐσά 
Ευηεΐΐοπ, Οθειά ϋΓ3πΙ<5 και ΒΙυσ Νΐ§Ηΐ 
Τπρ. Τα έσοδα της συναυλίας δόθηκαν 
για να ενισχύσουν οικονομικά το "Χα¬ 
μπέρι”, την εφημερίδα που στόχο της 
έχει την ενημέρωση και την οριζόντια 
επικοινωνία στη Νέα Φιλαδέλφεια. 

Εκδήλωση 

Στις 11 Οκτωβρίου προβλήθηκε 
το ντοκιμαντέρ «Σαν πέτρινα λιο¬ 
ντάρια στη μπασιά της νύχτας, 
Ποιητικές μνήμες της Μακρονή¬ 
σου» του Ολιβιέ Ζισουά. «Από το 
1947 ως και το 1951, περισσότεροι 


τη σελίδα επιμελήθηκε η πι&φι 

Το καφενεία της Στρούγκας 


από 80.000 άνδρες, γυναίκες και παι¬ 
διά ελληνικής καταγωγής εκτοπίστη¬ 
καν στη Μακρόνησο, σε στρατόπεδα 
αναμόρφωσης που δημιουργήθηκαν 
για να «καταπολεμήσουν την επέ¬ 
κταση του Κομμουνισμού». Ανάμεσα 
στους εξόριστους αυτούς, βρίσκο¬ 
νταν πολλοί συγγραφείς και ποιητές, 
όπως ο Γιάννης Ρίτσος και ο Τάσος 
Λειβαδίτης. Παρά τις στερήσεις και 
τα βασανιστήρια, κατάφεραν να γρά¬ 
ψουν ποιήματα στα οποία περιγρά¬ 
φουν τον αγώνα για επιβίωση μέσα 
σε αυτό το σύμπαν εγκλεισμού. Τα 
κείμενα αυτά, εκ των οποίων κάποια 
θάφτηκαν στα στρατόπεδα, βρέθη¬ 
καν αργότερα. Η ταινία αναμιγνύει τα 
ποιητικά αυτά γραπτά με τις ομιλίες 
αναμορφωτικής προπαγάνδας που 
μεταδίδονταν ακατάπαυστα από τα 
μεγάφωνα των στρατοπέδων. Αργά 
πλάνα τράβελινγκ μας οδηγούν σε 
ένα υπνωτικό ταξίδι μέσα στα ερείπια 
των στρατιωτικών εγκαταστάσεων, 
ενώ προσκρούουν σε φωτογραφικά 
αρχεία. Ένα κινηματογραφικό δοκίμιο 
που ζωντανεύει τη μνήμη ξεχασμένων 
ερειπίων και μιας μάχης που χάθηκε.» 
Μετά το τέλος της προβολής ακολού¬ 
θησε κουβέντα με την Ελένη Γιώτη, βο¬ 
ηθό σκηνοθέτη και τον Τάσο Ράπτη, 
έναν εκ των αφηγητών της ταινίας. 

Και η συνέχεια έπεται δυναμι¬ 
κότερη! Να έχετε το νου σας στις 
αφίσες μας, που βρίσκονται στους 
δρόμους, στις πλατείες, στα σχολεία 
αλλά και στο Έ>]ο§ μας Ηΐψ5://5ΐτου§3. 
65ρΐν1οΙο§5.η6ΐ/. 


Κάθε Πέμπτη και Παρασκευή η 
Στρούγκα ανοίγει το καφενείο της. 
Δίπλα στο τζάκι το χειμώνα, στην 
πίσω αυλή κάτω από τις βουκαμβί- 
λιες ή μπροστά πάνω στη Δεκελείας 
το καλοκαίρι, πίνουμε ένα ποτήρι 
κρασί ή μια μπύρα και συζητάμε. Οι 
συζητήσεις έχουν ως αφορμή την επι- 
καιρότητα, ζητήματα πολιτικά, αλλά 
και προσωπικούς προβληματισμούς. 
Αλλες φορές η αφορμή για συζήτηση 
δίνεται από κάποια έκτακτη προβο¬ 
λή ή από κάποιον φίλο-επισκέπτη, ο 
οποίος έχει έρθει για να παρουσιάσει 
κάτι που θεωρεί σημαντικό. Δεν εί¬ 
ναι λίγες οι φορές εξάλλου που στα 
καφενεία έχουν γίνει παρουσιάσεις 
βιβλίων, σεμιναριακού-πληροφορια- 


κού τύπου συζητήσεις, αφιερώματα 
στο έργο ποιητών, καλλιτεχνών κτλ. 
Από τέτοιες εκδηλώσεις γεννήθη¬ 
κε και το «Διαβάζουμε», όπου μια 
φορά το μήνα ο καθένας φέρνει ένα 
από τα αγαπημένα του βιβλία και 
διαβάζει κάποιο σημαντικό -κατά τη 
γνώμη του- απόσπασμα. 

Οι αφορμές για να συναντηθούμε 
είναι πολλές. Η βασική αιτία όμως εί¬ 
ναι η ανάγκη να κουβεντιάσουμε για 
το πώς ονειρευόμαστε την κοινωνία 
και το μέλλον. Μέσα σ’ αυτό το ζο¬ 
φερό κλίμα, που τα χτυπήματα έρχο¬ 
νται από παντού, με όπλο την αντί¬ 
σταση, την αυτοοργάνωση και την 
αλληλεγγύη βρίσκουμε τις πρακτικές 
εφαρμογές σ’ αυτά που πρεσβεύουμε. 



Παιδικό εργαστήρι 
για τον προσφυγικό συνοικισμό 


Στις 12 Οκτωβρίου έγινε το πρώτο 
παιδικό εργαστήρι της χρονιάς. Με 
κέφι και διάθεση για νέες περιπέτειες, 
με λίγες σταγόνες αρώματος νοσταλ¬ 
γίας ξεκίνησε και αυτή η σεζόν για το 
παιδικό εργαστήρι της Στρούγκας. Για 
ακόμη μία φορά, μικροί και μεγάλοι 
μαζευτήκαμε για να μάθουμε, να παί¬ 
ξουμε και να δημιουργήσουμε. Άλλοι 
θυμηθήκαμε και άλλοι μάθαμε για 
πρώτη φορά ενδιαφέρουσες πληρο¬ 


φορίες για τον προσφυγικό συνοικι¬ 
σμό της Ν.Φιλαδέλφειας με τη βοή¬ 
θεια της «Μουριάς της γειτονιάς», της 
πρωταγωνίστριας του παραμυθιού 
μας. Στη συνέχεια μεταμορφωθήκαμε 
σε δημοσιογράφους και παρατηρή¬ 
σαμε στους δρόμους της γειτονιάς τα 
ιδιαίτερα χαρακτηριστικά των σπιτιών 
του προσφυγικού συνοικισμού και 
εντοπίσαμε τις διαφορές του τότε με 
το σήμερα. Αφού, σημειώσαμε τις πα¬ 


ρατηρήσεις μας και γεμίσαμε με εικό¬ 
νες τη φαντασία μας κατασκευάσαμε 
τον προσφυγικό συνοικισμό με όμορ¬ 
φες προσωπικές πινελιές. 

Παράλληλα με το παιδικό εργα¬ 
στήρι, πραγματοποιήθηκε το χαριστι¬ 
κό μας παζάρι στον εξωτερικό χώρο 
της Στρούγκας, που σταθερά και αυτό 
πλέον συγκεντρώνει το ενδιαφέρον 
των κατοίκων της περιοχής και όχι 
μόνο. 



Ο αυτοδιαχειριζόμενος κοινωνικός χώρος 
Στρούγκα προσκλήθηκε επίσημα από τον 
Δήμο Φιλαδέλφειας-Χαλκηδόνας να συμμε- 
τάσχει με δύο μέλη του (τακτικό και αναπλη¬ 
ρωματικό) στο Διοικητικό Συμβούλιο του 


ΠΠΙΕΔ, όπως ανακοινώθηκε και στο δημοτικό 
συμβούλιο από την αντιπρόεδρό του Ευτυχία 
Παπαλουκά. Η ανοιχτή συνέλευση του χώρου 
αρνήθηκε φυσικά τη συμμετοχή της, τηρώντας 
το τρίπτυχο αυτοοργάνωση-αλληλεγγύη-α- 


ντίσταση που διέπει τη λειτουργία της δράσης 
της τα τελευταία πέντε χρόνια. 

Η δική μας αντίληψη για την κοινωνική και 
πολιτική παρέμβαση στη γειτονιά είναι ξένη 
προς οποιαδήποτε εξαργύρωση θέσεων σε 


διοικητικά συμβούλια και σε καμία περίπτωση 
δεν είμαστε διατεθειμένοι να προσφέρουμε άλ¬ 
λοθι στα κάλπικα κελεύσματα της δημοτικής 
αρχής «περί συμμετοχικής διοίκησης και συ- 
ναπόφασης με τους κατοίκους της περιοχής». 













Το Χαμπέρι, Φύλλο 9, Οκτώβρης 2014 


Μωρά στη φωτιά! 

Παιδικοί σταθμοί: από χώροι κοινωνικοποίησης, πάρκινγκ νηπίων 


Το κουδούνι χτύπησε ξανά και η σχολική χρο¬ 
νιά ξεκίνησε για όλα τα παιδιά...ή σχεδόν για 
όλα. Με εντάσεις και δυσαρέσκειες έγινε και φέ¬ 
τος η επιλογή και κάλυψη των επιδοτούμενων 
θέσεων στους βρεφικούς, βρεφονηπιακούς 
και παιδικούς σταθμούς ολόκληρης της χώρας 
καθώς και στα κέντρα δημιουργικής απασχό¬ 
λησης παιδιών και παιδιών με αναπηρία αφού 
πάνω από 22.000 παιδιά μένουν εκτός. 

Μέσα σε ένα παραλήρημα δηλώσεων, εκτι¬ 
μήσεων και δεσμεύσεων, ξεκίνησαν τέλη Ιούλη 
οι αιτήσεις των γονιών για το πλαίσιο δράσης 
«Εναρμόνιση Οικογενειακής και Επαγγελματι¬ 
κής Ζωής» του προγράμματος ΕΣΠΑ (2013- 
2015) το οποίο υλοποιείται εξ ολοκλήρου από 
την Ελληνική Εταιρεία Τοπικής Ανάπτυξης και 
Αυτοδιοίκησης (ΕΕΤΑΑ Α.Ε.) και έχει ως στό¬ 
χο τη διαχείριση των θέσεων φροντίδας και 
φιλοξενίας βρεφών και νηπίων στις προανα- 
φερθείσες δομές. Οι αιτήσεις που κατατέθηκαν 
πανελλαδικά ξεπέρασαν τις 112.000. Η δυσκο¬ 
λία εύρεσης κονδυλίων για την κάλυψη των 
αναγκών για τη νέα σχολική χρονιά οδήγησε 
σε «κούρεμα» των κριτηρίων, και συγκεκριμένα 
του εισοδηματικού ορίου, με αποτέλεσμα αρκε¬ 
τά παιδιά να μείνουν εξαρχής εκτός διαδικασίας. 

Όσο αυξάνονται οι ανάγκες 
τόσο μειώνεται η χρηματοδότηση 
για κοινωνικές δομές 

Οι χρόνο με το χρόνο μειούμενοι πόροι και η 
στήριξη αυτών των προγραμμάτων σε ξένα 
κονδύλια αναδύουν ένα τρίπτυχο προβλημά¬ 
των, που καθιστά από ελλειμματική έως ανύ¬ 
παρκτη την μέριμνα για τη λειτουργία των εν 
λόγω δομών. Πρώτον, τα σοβαρά κενά, όπως ο 
περιορισμένος αριθμός των δομών, σε αντιδια¬ 
στολή με τον αυξανόμενο αριθμό των παιδιών 


ανά σταθμό, χωρίς να λαμβάνονται υπόψη τα 
παιδιά με ιδιαιτερότητες που χρήζουν ξεχωρι¬ 
στής προσοχής και φροντίδας, καθώς και η γε¬ 
νικότερη μείωση της ποιότητας των παροχών, 
οδηγούν στην μετατροπή τους από προθαλά- 
μους κοινωνικής ένταξης, ουσιαστικής προ- 
σχολικής διαπαιδαγώγησης και σωστής πνευ¬ 
ματικής, ψυχικής και σωματικής ανάπτυξης σε 
χώρους φύλαξης, απλού παρκαρίσματος των 
παιδιών. Δεύτερον, οι λογικές των κριτηρίων 
και της μοριοδότησης βάσει εισοδήματος, οικο¬ 
γενειακής κατάστασης, καθώς και εργασιακής 
σχέσης ή ανεργίας καλλιεργούν εξ ορισμού την 
ανισότητα και τον ανταγωνισμό, συνηγορώ¬ 
ντας στην υποβάθμιση των κοινωνικών δομών. 
Χαρακτηριστικό δείγμα παραλογισμού είναι 
ότι η ανεργία σαν κριτήριο υπομοριοδοτείται 
και επομένως αναγκαστικά διαιωνίζεται, αφού 
ο γονιός δεσμεύεται στη φύλαξη των παιδιών 
του. Τέλος, η έλλειψη όχι μόνο μόνιμου, αλλά 
ακόμα και εποχιακού εξειδικευμένου προσωπι¬ 
κού για την στελέχωση των παιδικών σταθμών 
ολοκληρώνει την διαλυμένη εικόνα και ανοίγει 
διάπλατα τον δρόμο για καθολική εφαρμογή 
των υποχρεωτικών τροφείων για όλα τα παιδιά, 
όπως δήλωσε άλλωστε και ο υπουργός Εσωτε¬ 
ρικών, Αργύρης Ντινόπουλος, συύμφωνα με το 
πνεύμα της Ευρωπαϊκής Επιτροπής η οποία και 
έχει κάνει ανάλογες υποδείξεις. 

Επιτέλους ρητορικές ερωτήσεις 

Όπως είναι φυσικό και το δικό μας χωριό δεν 
θα έμενε έξω από τη δίνη των εξελίξεων στο 
θέμα των παιδικών σταθμών, ακόμη κι αν πολ¬ 
λά από τα χωριατόπουλά έμειναν τελικά εκτός. 
Στον δήμο Φιλαδέλφειας-Χαλκηδόνας, αφού 
επιλέχθηκαν 5 συνολικά δομές οι οποίες πήραν 
το πράσινο φως για να μπουν στο πρόγραμμα 
επιδότησης, οι αιτήσεις των παιδιών άγγιξαν τις 


360 συνολικά. Από αυτά τα παιδιά μόλις 190 
είναι αυτά που έχουν ήδη μπει στην εκπαιδευ¬ 
τική διαδικασία, ενώ άλλα 60 αναμένονταν να 
μπουν μέχρι τα μέσα Οκτώβρη σύμφωνα με 
μετριοπαθείς δεσμεύσεις του νέου αντιδημάρ- 
χου Κοινωνικής Πολιτικής - βέβαια μέχρι την 
στιγμή που γράφονται οι γραμμές αυτές καμία 
κίνηση δεν έχει γίνει. Για το θέμα αυτό έγινε μια 
πρωτόγνωρη για τα δεδομένα της πόλης μας 
ενημέρωση από τη νέα δημοτική αρχή στους 
ενδιαφερομένους γονείς, μόνο που ο χαρα¬ 
κτήρας της δεν ήταν ακριβώς ενημερωτικός. 
Στη συζήτηση αυτή έγινε μια εκτενής περιγρα¬ 
φή των προβλημάτων χωρίς όμως να υπάρχει 
άμεσος σχεδιασμός για την επίλυση τους. Επι¬ 
κράτησαν οι επικλήσεις στο δαιδαλώδες γρα¬ 
φειοκρατικό σύστημα και στα «δεμένα χέρια». 
Τα βασικά προβλήματα που αντιμετωπίζουν 
σήμερα ο δήμος και οι γονείς είναι η αναμονή 
της απόφασης για την πρόσληψη εργαζομένων 
στους σταθμούς σε συνδυασμό με την κτιριακή 
ανεπάρκεια και την έλλειψη υποδομών. Παρόλα 
αυτά, καίρια ερωτήματα για τη λειτουργία των 
παιδικών σταθμών αντιμετωπίστηκαν ως ρητο¬ 
ρικά ενώ σαν πρωταρχικός στόχος τέθηκε το 
άνοιγμα του νέου παιδικού σταθμού στην οδό 
Μαιάνδρου την επόμενη σχολική χρονιά. 

Προσπαθώντας να ξετυλίξουμε το γαϊτανά¬ 
κι των επιδοτούμενων δομών στον δήμο Φιλα¬ 
δέλφειας- Χαλκηδόνας πρέπει να πάμε δύο χρό¬ 
νια πίσω τότε που έγινε η κίνηση επί δημαρχίας 
Γάίτανά. Από την μια πλευρά γίνονταν βαρύ¬ 
γδουπες πολιτικές δηλώσεις περί πρωτοπορίας 
του δήμου μας που έχει καταφέρει να κρατήσει 
τους βρεφικούς και παιδικούς σταθμούς μακριά 
από τα ευρωπαϊκά κονδύλια και να τους λει¬ 
τουργεί «με γνώμονα τη βοήθεια στην πόλη και 
τους πολίτες» (βλ. Δελτίου Τύπου 6-2-2012). Σε 


συνδυασμό με τις δηλώσεις αυτές, την ίδια πε¬ 
ρίοδο, είχαν γίνει και αναλήψεις πολιτικής ευθύ¬ 
νης από τον τότε πρόεδρο του Ενιαίου Φορέα 
Δράσεων Πολιτισμού-Αθλητισμού-Περιβάλλο- 
ντος-Αλληλεγγύης-Κοινωνικής Προστασίας και 
Παιδείας του δήμου, κ. Νίκου Παπανικολάου 
για το γεγονός ότι τα παιδιά των αλλοδαπών 
οικογενειών δεν μπήκαν στους παιδικούς σταθ¬ 
μούς. Από την άλλη πλευρά πέντε μήνες μετά το 
συγκεκριμένο ανακοινωθέν έρχεται ένα ακόμα 
Δελτίο Τύπου (19-7-2012) για να διατυμπανίσει 
την ένταξη των δημοτικών παιδικών σταθμών 
στο εν λόγω ευρωπαϊκό πρόγραμμα, και το 
ερώτημα που δημιουργείται είναι εύλογο τι με¬ 
σολάβησε άραγε; 

Στο διά ταύτα 

Όπως έχει αναφερθεί ξανά στο Χαμπέρι , όλα 
συγκλίνουν στην διαπίστωση ότι η κοινωνι¬ 
κή πολιτική ασκείται με ξένα κουκιά -τα οποία 
συν τω χρόνω λιγοστεύουν- μέσω διακοπτό¬ 
μενων και ανεπαρκών προγραμμάτων. Άμεσο 
αποτέλεσμα είναι η αφαίρεση της δυνατότητας 
χάραξης κοινωνικής πολιτικής από τους ίδιους 
τους δήμους. Βέβαια όλα αυτά υπόκεινται σε 
συνειδητές κυβερνητικές επιλογές ώστε να απο¬ 
δυναμωθεί το κοινωνικό κράτος τη στιγμή που 
η κοινωνία το έχει περισσότερο ανάγκη. 

Εν προκειμένω ο επιδιωκόμενος στόχος θα 
πρέπει να είναι η είσοδος όλων των παιδιών 
στην εκπαιδευτική διαδικασία και η άμεση κάλυ¬ 
ψη των αναγκών τους με την ύπαρξη μόνιμου 
προσωπικού. 

Και αφού χορτάσαμε από προσχολική δι¬ 
απαιδαγώγηση για φέτος, ας δούμε τι θα γί¬ 
νει και με την ψυχαγωγία των παιδιών και τις 
σφραγισμένες παιδικές χαρές... 

ε. 


Κοινωνικό Ιατρείο- 
Φαρμακείο: "Ανοίξαμε 
και σας περιμένουμε!" 



Από τις 15 Σεπτεμβρίου λειτουργεί το 
Αυτοδιαχειριζόμενο Κοινωνικό Ιατρεί- 
ο-Φαρμακείο της γειτονιάς μας. Βρί¬ 
σκεται στην Ελ. Βενιζέλου 131 & Χίου 
(πρώην πλ. Ζέρβα) και ανοίγει τις πόρ¬ 
τες του καθημερινά από τις 5 μ.μ. μέχρι 
τις 8 μ.μ. Εκεί σας περιμένουν 30 εθε¬ 
λοντές ιατροί, ανάμεσα τους παθολό¬ 
γοι, χειρουργοί, ψυχίατροι, ψυχολόγοι, 
παιδίατροι, δερματολόγοι, ορθοπαιδι- 
κοί, καρδιολόγοι, πνευμονολόγοι και 
νευρολόγοι. Επίσης, υπάρχουν επαφές 
με διαγνωστικά κέντρα που είναι πρό¬ 
θυμα να αναλάβουν τις απαραίτητες 
εξετάσεις. Το Κοινωνικό Ιατρείο-Φαρ- 
μακείο ιδρύθηκε για τις ανάγκες όλο 
και περισσότερων ανθρώπων οι οποίοι 
δεν έχουν πια καμία ιατροφαρμακευτική 
κάλυψη, γΓ αυτό και όλες οι υπηρεσίες 
του παρέχονται δωρεάν. Για να σας δει 
γιατρός δεν χρειάζεται κανένα αποδει¬ 
κτικό έγγραφο ότι δεν έχετε άλλη κάλυ¬ 
ψη· ελπίζουμε μόνο ότι δεν θα πάνε και 
οι τζαμπατζήδες. Ο καθένας και η καθε¬ 
μιά είναι ευπρόσδεκτοι, ανεξάρτητα αν 
προέρχονται από την Νέα Φιλαδέλφεια, 
την Νέα Χαλκηδόνα, την Νέα Ιωνία, την 
Μεταμόρφωση ή από άλλες κοντινές 
περιοχές. Και βεβαίως ανεξάρτητα από 
φύλο, εθνικότητα ή χρώμα δέρματος. 

Αν θέλετε από την μεριά σας να συμ¬ 
βάλετε στην λειτουργία αυτού του Ια¬ 
τρείου, που όχι μόνο το έχει ανάγκη όλο 
και περισσότερος κόσμος αλλά και που 
επιπλέον μας βοηθάει «να πάρουμε τη 
ζωή μας στα χέρια μας», υπάρχουν διά¬ 
φοροι τρόποι: 

Ιον με οικονομική ενίσχυση. Τραπε¬ 
ζικός λογαριασμός δεν υπάρχει αλλά το 
Ιατρείο «πουλάει» επιτόπου κουπόνια. 

2ον μπορείτε να φέρετε φάρμακα 
για το Φαρμακείο· και αυτά που σας πε¬ 
ρισσεύουν, αρκεί να μην έχει περάσει η 
ημερομηνία λήξης. 


3ον προσφέροντας το χρόνο σας. 
Το Κοινωνικό Ιατρείο έχει ανάγκη από 
εθελοντές, και οι ιατρικές γνώσεις δεν 
είναι καθόλου απαραίτητες για να συμ¬ 
μετέχετε και εσείς. Οι άνθρωποι που 
κάνουν όλες τις αναγκαίες δουλειές που 
έχει μια τέτοια δομή θα χαρούν για κάθε 
επιπλέον ζευγάρι χεριών. 

Κάθε ενδιαφερόμενος είναι ευπρόσ- 
δεκτος να έρθει στη συνέλευση της ομά¬ 
δας, κάθε Τρίτη στις 7.30μ.μ. στο χώρο 
του Ιατρείου. 

Το Αυτοδιαχειριζόμενο Κοινωνικό 
Ιατρείο-Φαρμακείο λειτουργεί ανεξάρ¬ 
τητα από κομματικές, δημοτικές ή κρα¬ 
τικές δομές. Στήθηκε ως μια κοινή πρω¬ 
τοβουλία μίας ομάδας ιατρών και της 
Λαϊκής Συνέλευσης ΝΦ/ΝΧ που κρατά- 
ει αρκετό καιρό πριν. Μόλις τον Μάιο, 
μετά από πολύ κόπο, βρέθηκε επιτέλους 
χώρος για να το στεγάσει και συνεπώς 
οι απαραίτητες εργασίες για να μετα¬ 
τραπεί το κτήριο σε ιατρείο-φαρμακείο 
διήρκεσαν όλο το καλοκαίρι. Όλα τα 
αναγκαία μέσα, οικονομικά και μη, μα¬ 
ζεύτηκαν από προσωπικές προσφορές 
της ομάδας και αλληλέγγυων. Μέχρι 
στιγμής λειτουργεί μόνο απογευματινές 
ώρες, υπάρχει όμως βούληση και σχέδιο 
να ανοίγει σιγά-σιγά παραπάνω ώρες, 
προσφέροντας ακόμα περισσότερες ια¬ 
τρικές υπηρεσίες. 

Αυτοδιαχειριζόμενο Κοινωνι¬ 

κό Ιατρείο-φαρμακείο, Ελ. Βενιζέλου 
131 & Χίου (πρώην πλ. Ζέρβα). Επτι^ίΙ: 
Ι<οι'ηοηίΙ<οί3ΐ:Γ6ίοηίηχ(α)65ρ]·ν.η6ΐ:, πε¬ 
ρισσότερες πληροφορίες: Ηΐΐρ5:// 
Ι<οίηοπίΙ<ο]'3ΐ:Γ6ίοηίηχ.65ρΐνΕ)Ιο§5.η6ΐ:/. 
Σύντομα θα υπάρχει και τηλεφωνικός 
αριθμός. 

Η ριζοσπαστική ανθρωπίστρια 


Μήπως τελικά ξεχνάμε; 


Στις 18 Σεπτέμβρη συμπληρώθηκε ένας χρόνος από τη 
δολοφονία του Παύλου Φύσσα. Η μνήμη του πρέπει 
να φωτίζει μαζί με τις μνήμες όλων των θυμάτων της 
νεοναζιστικής οργάνωσης, που προηγήθηκαν αυτού, 
μετανάστες που μαχαιρώθηκαν και ξυλοκοπήθηκαν χω¬ 
ρίς ποτέ να αποδοθεί δικαιοσύνη. Ο Φύσσας ήταν άλλο 
ένα θύμα μαζί με πολλούς, αλλά ήταν και η αιχμή του 
δόρατος που «ενέπνευσε» στους στυλοβάτες αυτούς 
της δημοκρατίας μας (Σαμαρά κ.ο.κ.) το παραμυθάκι του 
αντιφασιστικού αγώνα που άρχισαν να πουλάνε αμέ¬ 
σως μετά. Και δεν υπάρχει αμφιβολία, πούλησε όντως 
καλά. Πούλησε τη θεωρία των δύο άκρων, θεωρία που 
ισχυροποιεί την αστική δημοκρατία και εξισώνει την λαϊ¬ 
κή αντίσταση με τη νεοναζιστική βία. 

Ποιο ήταν αυτό το παραμυθάκι λοιπόν; Οι αστικές 
πολιτικές δυνάμεις δε μπορούσαν πλέον να κάθονται 
παρασκηνιακά και απλώς να παίζουν με τις μαριονέ- 
τες-μπράβους της Χρυσής Αυγής που μέχρι πρότινος 
είχαν υπό τον έλεγχο τους και συζητούσαν μέχρι και συ¬ 
νεργασία μαζί τους (βλ.Σαμαράς-Μπαλτάκος). Ως γνω¬ 
στόν, η Χ.Α αποτελούσε ανέκαθεν το πολυεργαλείο του 
συστήματος. Ένα πολυεργαλείο που είχε αρχίσει να απο¬ 
κτά μεγάλη εκλογική δύναμη πατώντας στην εξαθλίωση 
του λαού και στο «αντισυστημικό» προφίλ που διαμόρ¬ 
φωνε. Το πολυεργαλείο αυτό, λοιπόν, είχε αρχίσει να 
σκουριάζει επικίνδυνα για το αστικό μπλοκ της εξουσίας 
και να ξεφεύγει από τον έλεγχό του. Οι νεοφιλελεύθεροι 
δημοκράτες μας έπρεπε να εκμεταλλευτούν την ευκαιρία 
με το έγκλημα στο Κερατσίνι για να χτίσουν το όψιμο 
«αντιφασιστικό» τους προφίλ εν ριπή οφθαλμού. Οπό¬ 
τε τι σκέφτηκαν; «Κάτσε να τους μαζέψω λίγο δαύτους 
γιατί θα μας εκθέσουν τώρα που άφησαν τους μετα¬ 
νάστες και άρχισαν τις μαχαιριές και σε δικούς μας (βλ. 
Φύσσα) και ας βάλουμε εμείς στο γγίοοΙθ οπ την καταδίκη 
της βίας από όπου και αν προέρχεται, για να τους φέ¬ 
ρουμε πάλι στη διαχείριση μας». Και κάπου εκεί άρχισαν 
οι διώξεις ηγετικών στελεχών της Χ.Α... 

Μύρισε κανείς ψηφοθηρία; Αηΐΐίθ. Σαμαράς και λοι¬ 
ποί; Ποιοι; Ναι ναι, αυτή η εγκληματική κυβέρνηση, αυτοί 
οι μακελάρηδες κάθε διαδήλωσης ενάντια στη βαρβα¬ 
ρότητα του συστήματος. Αυτοί που μακέλεψαν με την 
κατασταλτική μηχανή τους και την πορεία μνήμης για 
τον Παύλο Φύσσα ένα χρόνο μετά. Οι ίδιοι που εξα¬ 
πέλυσαν ανθρωποκυνηγητό στους δρόμους του Κερα- 
τσινίου, επιτέθηκαν απρόκλητα με χημικά και ξύλο και 
ολοκλήρωσαν τη δολοφονική τους επίθεση με ομάδες 


Δέλτα. Το αποτέλεσμα ήταν οι 73 προσαγωγές εκ των 
οποίων 64 μετατράπηκαν σε συλλήψεις, με σκοπό τη δι¬ 
άλυση της πορείας, την τρομοκρατία και τον εκφοβισμό 
των χιλιάδων διαδηλωτών. 

Η φωνή του αντιφασιστικού κινήματος όμως δε φιμώ¬ 
νεται από το κλίμα τρομοκρατίας και ο αγώνας συνεχίζε¬ 
ται με αποφασιστικότητα και αλληλεγγύη στους δρόμους, 
ενάντια σε κάθε προσπάθεια καταστολής και κρατικής 
βίας. «Το φασισμό βαθιά κατάλαβε τον, δε θα πεθά- 
νει μόνος, τσάκισε τον», λέει το γνωστό τραγούδι. Τσά- 
κισέ τον. Όχι με αγάπη, ούτε με φροντίδα και προδέρμ. 

Βέβαια, οι φίλοι του Παύλου Φύσσα μάλλον είχαν 
άλλη άποψη. Μπερδεύτηκαν και νόμισαν ότι μαζεύτηκαν 
στο Σύνταγμα την επομένη της πορείας, για να τραγου¬ 
δήσουν για την αγάπη, την ειρήνη και την ομορφιά της 
ζωής ανάμεσα στα πολύχρωμα μπαλονάκια και τις γλυ¬ 
κανάλατες δηλώσεις και ξέχασαν ότι οι υπόλοιποι φίλοι 
του Φύσσα, αυτοί που διαδήλωναν λίγες ώρες πριν στο 
Κερατσίνι στη μνήμη του, ήταν συλληφθέντες εκείνη την 
ώρα στη ΓΑΔΑ φορτωμένοι με πλημμελήματα. Καμία 
θέση πάνω στο θέμα. Μόνο σιωπή και ηο ροΐΐΐΐε^ κυρι¬ 
άρχησαν στη συναυλία αυτή, που από μόνα τους φυσικά 
είναι πολιτική τοποθέτηση. Οι φίλοι προτίμησαν να διορ¬ 
θώνουν από το μικρόφωνο τους παρόντες στη συναυ¬ 
λία -που μπερδεύτηκαν κι αυτοί και πίστεψαν ότι θα είχε 
αντιφασιστικό χαρακτήρα και «απερίσκεπτα» φώναζαν 
αντιφασιστικά συνθήματα- και να τους επιβάλλουν συν¬ 
θήματα όπως «μορφώστε-ξυπνήστε τους ναζί». 

«Για μια πολιτική δολοφονία, επιβάλλεται να 
μιλάμε πολιτικά», δήλωσαν οι γνωστοί στη Ηΐρ Ηορ 
σκηνή 5οαειΙ \Χ/35ΐ6 σε συνέντευξή τους με αφορμή την 
επέτειο. Ο Παύλος πέθανε από μαχαίρι φασίστα, επειδή 
είχε τον τσαμπουκά να τους αντιμετωπίζει με τα τρα¬ 
γούδια και τη στάση ζωής του. Τηρώντας την ουδετε¬ 
ρότητα, είτε σκοπίμως, είτε αφελώς ίσως, οι φίλοι του 
Φύσσα υποπίπτουν στο σφάλμα να αναπαράγουν και 
να τροφοδοτούν τη θεωρία των άκρων που τόσο και¬ 
ρό μοστράρουν κυβερνήσεις και ΜΜΕ. Δε ζυγίζεται με 
το ίδιο μέτρο ο δήμιος και το θύμα, ο επιτιθέμενος και 
ο αμυνόμενος, ο φασίστας και εκείνος που αντιστέκεται 
ως μέρος του λαϊκού κινήματος. 

Με τον πασιφισμό, φίλοι μου , κερδισμένος βγαίνει 
μόνο ο φασισμός. Με αγάπες και λουλούδια στους ναζί, 
θα μας φάνε όλους μαζί. 

άλφα κόπα 



